
 30.11.2021
 BG
 Официален вестник на Европейския съюз
 L 427/179
 РЕГЛАМЕНТ ЗА ИЗПЪЛНЕНИЕ (ЕС) 2021/2095 НА КОМИСИЯТА
 от 29 ноември 2021 година
 за разрешаване на употребата на L-лизин основа, L-лизин монохидрохлорид и L-лизин сулфат като фуражни добавки за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
 (2)
 В съответствие с член 7 от Регламент (ЕО) No 1831/2003 бяха подадени заявления за разрешаване на употребата на L-лизин основа, L-лизин монохидрохлорид и L-лизин сулфат. Заявленията бяха придружени от данните и документите, изисквани съгласно член 7, параграф 3 от посочения регламент.
 (3)
 Заявленията се отнасят до разрешаването на употребата на L-лизин основа и L-лизин монохидрохлорид, получени от Corynebacterium glutamicum KCCM 80183, L-лизин монохидрохлорид и L-лизин сулфат, получени от Corynebacterium glutamicum CCTCC M 2015595, и L-лизин сулфат, получен от Corynebacterium glutamicum KCCM 80227, като фуражни добавки за всички видове животни, които да бъдат класифицирани в категория „хранителни добавки“, функционална група „аминокиселини, техните соли и аналози“.
 (4)
 В становищата си от 17 март 2021 г. (2) (3) и 23 юни 2021 г. (4) Европейският орган за безопасност на храните („Органът“) стигна до заключението, че при предложените условия на употреба веществата L-лизин основа и L-лизин монохидрохлорид, получени от Corynebacterium glutamicum KCCM 80183, L-лизин монохидрохлорид и L-лизин сулфат, получени от Corynebacterium glutamicum CCTCC M 2015595, и L-лизин сулфат, получен от Corynebacterium glutamicum KCCM 80227, нямат неблагоприятно въздействие върху здравето на животните и и безопасността на потребителите, нито върху околната среда. По отношение на L-лизин сулфат, получен от Corynebacterium glutamicum KCCM 80227, Органът стигна до заключението, че посоченото активно вещество не е токсично при вдишване, не дразни кожата или очите, нито е кожен сенсибилизатор. По отношение на безопасността на потребителите на L-лизин монохидрохлорид и L-лизин сулфат, получени от Corynebacterium glutamicum CCTCC M 2015595, Органът не може да изключи нито риск при вдишване, нито риска веществото да дразни кожата или очите, или да е кожен сенсибилизатор. Освен това Органът заяви, че L-лизин основа, получена от Corynebacterium glutamicum KCCM 80183, е опасна при вдишване, а L-лизин монохидрохлорид, получен от Corynebacterium glutamicum KCCM 80183, е опасен при вдишване и леко дразни очите. Поради това Комисията счита, че по отношение на лизиновите форми, получени от Corynebacterium glutamicum CCTCC M 2015595 и Corynebacterium glutamicum KCCM 80183, следва да бъдат взети подходящи предпазни мерки за предотвратяване на неблагоприятното въздействие върху здравето на човека, по-специално потребителите на добавката. Органът също така заключи, че всички добавки са ефикасен източник на аминокиселината L-лизин за всички видове животни и че за да бъдат също толкова ефикасни при преживните животни, както при непреживните видове, те следва да бъдат защитени